**Ministru kabineta noteikumu projekta „Grozījumi Ministru kabineta 2013.gada 22.oktobra noteikumos Nr.1174 „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda programmas „Pētniecība un stipendijas” īstenošanas kārtība un divpusējās sadarbības fonda sagatavošanas vizīšu projektu iesniegumu atklāta konkursa nolikums””** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 22.oktobra noteikumos Nr.1174 „Eiropas Ekonomikas zonas finanšu instrumenta un Norvēģijas finanšu instrumenta (turpmāk – finanšu instruments) 2009.-2014.gada perioda programmas „Pētniecība un stipendijas” īstenošanas kārtība un divpusējās sadarbības fonda sagatavošanas vizīšu projektu iesniegumu atklāta konkursa nolikums”” (turpmāk – noteikumu projekts) ir izstrādāts saskaņā ar Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 9.panta pirmo daļu un 15.panta 5., 6. un 7.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 22.oktobra noteikumi Nr.1174 „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda programmas „Pētniecība un stipendijas” īstenošanas kārtība un divpusējās sadarbības fonda sagatavošanas vizīšu projektu iesniegumu atklāta konkursa nolikums” (turpmāk – MK noteikumi Nr.1174) nosaka programmas LV05 „Pētniecība un stipendijas” (turpmāk – programma) īstenošanas kārtību, programmas apsaimniekotāja un aģentūras kompetences sadalījumu, sadarbības kārtību un padotības formu, kā arī programmas divpusējās sadarbības fonda sagatavošanas vizīšu projektu iesniegumu atklāta konkursa nolikumu, kurā ietverti vērtēšanas kritēriji un prasības projekta iesnieguma iesniedzējam.  Pamatojoties uz 2016.gada 14.septembrī saņemto lēmumu no Finanšu instrumenta biroja un 2016.gada 19.oktobrī veiktajiem programmas līguma grozījumiem par programmas aktivitātes “Stipendijas” ietvaros neapgūto līdzekļu pārdali uz divpusējās sadarbības fondu par kopējo summu 74 526 *euro*, noteikumu projekta 1.punkts paredz precizēt divpusējās sadarbības fondam pieejamo programmas līdzfinansējumu un tā sadalījumu, no kuriem 10 000 *euro* paredzēti programmas operatora un aģentūras divpusējo attiecību stiprināšanai ar citu finanšu instrumentu saņēmējvalstu organizācijām un dalībai to organizētajos programmas rezultātu izvērtēšanas vai noslēguma pasākumos. Vienlaikus skaidrojam, ka papildu pasākumu īstenošanai pieejamais programmas līdzfinansējums ir pilnībā apgūts 2015.gadā. Savukārt 2.punkts precizē vienam projektu iesniegumu atklātajam konkursam aktivitātē pieejamo programmas līdzfinansējumu. Noteikuma projekta mērķis ir stiprināt un veicināt divpusējo sadarbību starp finansējuma saņēmēju un citu finanšu instrumenta saņēmējvalstu augstākās izglītības institūcijām, kā arī ar citām starptautiskām organizācijām.  Izglītības un zinātnes ministrija (turpmāk – ministrija) vienlaikus virza Ministru kabineta 2014.gada 21.oktobra noteikumu Nr.649 „Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Stipendijas" projektu iesniegumu atklāta konkursa nolikums un īstenošanas nosacījumi” grozījumu projektu, kas paredz jaunas tiesību normas piemērošanu projekta īstenotājiem.  Tāpat ministrija vienlaikus virza Ministru kabineta 2014.gada 17.jūnija noteikumu Nr.324 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums” grozījumu projektu, kas paredz plašākas iespējas līdzfinansējuma saņēmējiem īstenot divpusējās sadarbības pasākumus. |
| 3. | Projekta izstrādē iesaistītās institūcijas | Noteikumu projektu ir izstrādājusi Izglītības un zinātnes ministrija sadarbībā ar Valsts izglītības attīstības aģentūru. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas un donorvalstu (Īslande, Lihtenšteina, Norvēģija) valsts un privātās augstākās izglītības institūcijas (tajā skaitā koledžas) un Zinātnisko institūciju reģistrā reģistrētas Latvijas zinātniskās institūcijas to nesaimniecisko darbību ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Programmas „Pētniecība un stipendijas” kopējais finansējums ir 6 122 500 *euro*, no kuriem 10% ir Latvijas valsts budžeta finansējums (612 250 *euro*) un 90% (5 510 250 *euro*) ir donorvalstu finansējums, tai skaitā Norvēģijas finanšu instrumenta finansējums ir 4 992 000 *euro* un Eiropas Ekonomikas zonas finanšu instrumenta finansējums ir 518 250 *euro*. No tā programmas pētniecības aktivitātei paredzēts finansējums 4 435 556 *euro* apmērā.  Programmas īstenošanai 2016.gadā nepieciešamais finansējums ir iekļauts Izglītības un zinātnes ministrijas budžeta   apakšprogrammā 71.06.00 ,,Eiropas Ekonomikas zonas un Norvēģijas finanšu instrumentu finansētās programmas īstenošana” - kopējais programmas finansējums ir 2 137 797 *euro*, savukārt 2017.gadā nepieciešamais finansējums ir iekļauts likumā ,,Par vidēja termiņa budžeta ietvaru 2016., 2017. un 2018.gadam”: 2017.gadā kopējais programmas finansējums ir 791 993 *euro*.  Noteikumu projekts tiks īstenots Izglītības un zinātnes ministrijas budžeta apakšprogrammā 71.06.00 ,,Eiropas Ekonomikas zonas un Norvēģijas finanšu instrumentu finansētās programmas īstenošana” piešķirto valsts budžeta līdzekļu ietvaros. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projekts ir saistīts ar grozījumiem Ministru kabineta 2014.gada 21.oktobra noteikumos Nr.649 „Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Stipendijas" (turpmāk – Stipendiju aktivitāte) projektu iesniegumu atklāta konkursa nolikums un īstenošanas nosacījumi” (turpmāk – MK Nr.649) un grozījumi Ministru kabineta 2014. gada 17. jūnija noteikumos Nr. 324 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas "Pētniecība un stipendijas" aktivitātes "Pētniecība" (turpmāk – Pētniecības aktivitāte) projektu iesniegumu atklāta konkursa nolikums”” (turpmāk – MK Nr. 324).  Noteikumu projekts ietver finansējuma apmēra izmaiņas (palielinājumu) divpusējās sadarbības pasākumiem, kuri tiks īstenoti Pētniecības aktivitātē atbilstoši MK Nr.324 noteiktajai kārtībai, un finansējuma piešķiršanu divpusējās sadarbības pasākumiem, kuri tiks īstenoti Stipendiju aktivitātē atbilstoši MK Nr.649 noteiktajai kārtībai. Grozījumi visos augstākminētajos normatīvajos aktos pamatojami ar 2014.gada 19.oktobra grozījumiem programmas LV05 “Pētniecība un Stipendijas” īstenošanas līgumā. |
| 2. | Atbildīgā institūcija | Izglītības un zinātnes ministrija |
| 3. | Cita informācija | - |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, kas pilda programmas apsaimniekotāja funkcijas, un Valsts izglītības attīstības aģentūra, kas pilda aģentūras funkcijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav |

Anotācijas V un VI sadaļa – noteikumus projekts šīs jomas neskar.

Izglītības un zinātnes ministrs K.Šadurskis

Valsts sekretāre L.Lejiņa

15.11.2016 13:41

1168

A.Andžāne

67047979, [agnese.andzane@izm.gov.lv](mailto:agnese.andzane@izm.gov.lv)